בית הדרקון

בית הדרקון (באנגלית: House of the Dragon) היא סדרת דרמת פנטזיה אמריקאית המשמשת כפריקוול לאירועי סדרת הטלוויזיה "משחקי הכס" ומבוססת על חלקים מהרומן "אש ודם" מאת ג'ורג' ר. ר. מרטין. הסדרה נוצרה על ידי מרטין וראיין קונדל עבור רשת "HBO"; מתרחשת כ-200 שנה לפני תחילת "משחקי הכס" והיא מתעדת את תחילת נפילת בית טארגאריין, שהחלה בעקבות מלחמת הירושה על כס הברזל, המכונה "מחול הדרקונים". עם עלייתה לשידור, זכתה הסדרה לביקורות חיוביות, ובטקס פרסי גלובוס הזהב 2022, ניצחה הסדרה בקטגוריית סדרת הדרמה הטובה ביותר. הסדרה עלתה לשידור ב-21 באוגוסט 2022 בארצות הברית; ובישראל, הסדרה עלתה לשידור ב-22 באוגוסט 2022 ב-HOT HBO,‏ yes וסלקום tv. ב-26 באוגוסט 2022, פחות משבוע לאחר עלייתה לשידור, הסדרה חודשה לעונה שנייה שעלתה לשידור ב-16 ביוני 2024. באוגוסט 2024 פורסם כי הסדרה צפויה להסתיים בעונה הרביעית. עלילת הסדרה מתרחשת 129 שנה לאחר כיבוש שבע הממלכות בווסטרוז על ידי אאיגון טארגאריין הראשון; ומגוללת את סיפור נפילתו של בית טארגאריין. לאחר עלייתו של וייסריז הראשון על כס הברזל, וללא יורשים זכרים, מחליט המלך להכריז על בתו, רהאינירה, כמלכת וסטרוז העתידית; אולם לאחר נישואיו לליידי אליסנט הייטאוור, חברתה הטובה לשעבר של רהאינירה, שיולדת לו יורש זכר; מתחילה מלחמת אחים והמאבק האכזרי על כס הברזל בין רהאינירה לאליסנט ואחיה-למחצה, אאיגון השני – מאבק שכונה "מחול הדרקונים" – שהביא להכחדתם הכמעט-מוחלטת של הבית ושל הדרקונים. לאחר מות שני בניו, המלך ג'איהאיריז טארגאריין הראשון מכנס את המועצה הגדולה על מנת לנקוב ביורשו. המועצה בוחרת בנכדו הבכור של ג'איהאיריז, הנסיך וייסריז, על פני נכדתו הבכורה, הנסיכה רייניס. תשע שנים לאחר תחילת שלטונו, המלך וייסריז מארגן טורניר על מנת לחגוג את היריונה של המלכה אמה ארין, בתקווה כי מדובר בבן זכר. במקביל, מתעלמת המועצה הקטנה מאזהרתו של לורד קורליס ולריון כי הטריארכיה של הערים החופשיות באֵסוֹס מאיימת לשתק את נתיבי השיט של וסטרוז, ומנגד, מבקר ימין המלך, סר אוטו הייטאוור, את אחיו ויורשו של וייסריז, הנסיך דיימון, על האכזריות אותה הוא מפגין כמפקד משמר העיר. בעוד אמה מתה בלידה, בנה שזה עתה נולד, ביילון, מת זמן קצר לאחר מכן. וייסריז מסרב להפצרות המועצה למנות יורש חדש עד שמגלה מפי אוטו כי דיימון כינה בלעג את ביילון "היורש ליום אחד". בזעם, וייסריז מגרש את דימון ממעלה המלך ונוקב בשם בתו החיה היחידה, הנסיכה רהאינירה, כיורשת כס הברזל. שישה חודשים לאחר מכן, דיימון כובש את דרגונסטון באופן לא חוקי, בתמיכת חיילים נאמנים ממשמר העיר. כאשר הנסיך-אדמירל קראגהס דרהאר, הידוע כ"מאכיל הסרטנים", מאיים על ספטסטונס בהוראת טריארכיית אסוס, רהאינירה מציעה להפגין את כוחם. המועצה הקטנה פוסלת זאת ובמקום זאת מדיחה אותה למינוי אביר חדש עבור משמר המלך. תוך התעלמות מעצותיהם של אחרים, היא בוחרת בסר קריסטון, האביר היחיד בעל ניסיון קרב אמיתי. במקביל, שולח אוטו את בתו המתבגרת וחברתה הטובה של רהאינירה, ליידי אליסנט, לנחם באופן פרטי את המלך האבל. לורד קורליס ואשתו, הנסיכה רייניס, מציעים לווייסריז לאחד את בתיהם הוואליריוניים על ידי נישואיו לבתם, ליינה. מנגד, מחליט וייסריז לשאת לאישה את אליסנט, למורת רוחם של הנסיכה ולורד קורליס, שמחליט לכרות ברית עם דיימון. לאחר שלוש שנים, מתגלה כי הסכסוך עם הסטפסטונס הסלים; במהלכן לחמו לורד קורליס ודיימון בקרגאס דרהאר וחייליו ללא תמיכת כס הברזל. בינתיים, המלך וייסריז מתכנן מצוד גדול לרגל חגיגות יום הולדתו השני של בנה של המלכה אליסנט ההריונית, אאיגון השני. בנוסף, המלך החולה מתעקש שעל רהאינירה, כיום בת שבע עשרה, להינשא כדי לכרות ברית חזקה ולהגן על השושלת שלהם. בין המחזרים נמצא לורד ג'ייסון לאניסטר מצוק קאסטרלי, שידוך לו רהאינירה מתנגדת. במטרה לאחות את הקרע עם בית ואלריון, לורד ליונל סטרונג ממליץ לשדך אותה לליינור, בנו של לורד קורליס. וייסריז מבטיח שנית לרהאינירה שהיא תישאר יורשתו ותוכל לבחור את בן-זוגה. בינתיים, האחים הוברט ואוטו הייטאואר מתכננים בחשאי להפוך את הנסיך אאיגון ליורש הכס, תוך קידום הכוח והיוקרה של משפחתם. לאחר שסר ויימונד ואלריון מתחנן לעזרתו של המלך, וייסריז מסכים לשלוח סיוע לשדה הקרב. כשהוא רואה את תמיכת אחיו כניסיון לסיים את הזדמנותו להוכיח את עצמו, דיימון פועל כפיתיון ללוחמי הטריארכיה והורג את מאכיל הסרטנים. לאחר שרהאינירה חוזרת בטרם עת למעלה המלך לאחר סיור לא מוצלח לבחירת בן-זוג, חוזר גם דיימון לאחר שכבש את רוב הסטפסטונס וזכה לשם "מלך הים הצר", ונשבע אמונים לווייסריז. לאחר רדת החשכה, דיימון ורהאינירה מתגנבים החוצה אל רחובות מעלה המלך, שם דיימון מפתה אותה אך לאחר מכן נוטש אותה. בשובה למבצר האדום, רהאינירה מפתה את סר קריסטון ושוכבת עמו. באמצעות מרגליו, מודיע אוטו לווייסריז על מעלליהם של דיימון ורהאינירה. אליסנט מצותתת לשניים וחוקרת באופן פרטי את רהאינירה, שמכחישה ששכבה עם דיימון. בעקבות האשמות אלו, וייסריז מגלה את דיימון לעמק ומצווה על רהאינירה להינשא לליינור על מנת להימנע משערורייה ולחזק את כס הברזל; רהאינירה מתנה את נישואיה לליינור בפיטוריו של אוטו מתפקיד ימין המלך, בטענה על ניצול התפקיד לרווחתו האישית. במטרה להחזיר את כבודו, סר קריסטון מציע לרהאינירה לברוח ולהתחתן בסתר, אך זו דוחה את הצעתו. לפני עזיבתו את מעלה המלך, אוטו מזהיר את אליסנט שהפיכתה של רהאינירה למלכה הופכת את ילדיה לאיום על הכתר. אליסנט מתחקרת את קריסטון על רהאינירה ודיימון, שמתוודה על היותו מאהבה של רהאינירה. במהלך חגיגות אירוסיהם של רהאינירה וליינור, אליסנט מגיעה באיחור כשהיא לבושה בשמלה ירוקה, צבע הקריאה למלחמה של בית הייטאוור. מאהבו של ליינור, סר ג'ופרי לונמות', משער שקריסטון הוא מאהבה של רהאינירה, וכשהוא מציע לו לשמור על סודותיהם של הזוג הטרי, קריסטון תופס זאת כסחיטה והורג אותו באכזריות. רהאינירה וליינור נישאים בטקס פרטי בשעת לילה מאוחרת, שבתומו וייסריז מתמוטט; ובמקביל, אליסנט מונעת מקריסטון ההרוס והנואש להתאבד. עשור לאחר מכן, רהאינירה ילדה שלושה בנים - ג'ייסריז, לוסריז וג'ופרי שזה עתה נולד – שלושתם ללא השיער הכסוף המסמל את הבתים הוולאריונים, אך מנגד, וייסריז דוחה את טענותיה של אליסנט כי הילדים ממזרים. סר קריסטון, הנאמן כעת לאליסנט, מעודד את סר הארווין סטרונג לתקוף אותו באמצעות רמיזות על זכות אבהותו על ילדיה של רהאינירה, מה שמאשש את השמועות על בגידתה של רהאינירה עם הארווין. על מנת להרגיע את המתח המשפחתי, רהאינירה מציעה להשיא את ג'ייסריז עם הלנה, בתה של אליסנט, הצעה אותה אליסנט דוחה. עקב השמועות, סר ליונל סטרונג מציע את התפטרותו כימין המלך, לה וייסריז מסרב, אך מאפשר לו ללוות את הארווין המושפל לביתם שבהרנהל. במקביל, מחליטה רהאינירה להעביר את משק ביתה לדרגונסטון, כולל אהובו של ליינור, סר קארל קורי. לאחר שאליסנט מביעה בפני לאריס סטרונג, בנו של ליונל ואחיו הצעיר של הארווין, את רצונה לשובו של אביה לשמש כימין המלך, מגייס לאריס שלושה פושעים שנידונו לגרדום על מנת להצית שרפה בהרנהל ולהביא למותם של אביו ואחיו. דיימון ואשתו, ליינה ואלריון, מבקרים בפנטוס עם בנותיהם, ביילה וריינה. שליט פנטוס מציע להם הגנה בתמורה לברית נגד הטריארכיה המתחדשת. לאחר שהיא לא מצליחה ללדת חרף צירי לידה מייסרים, מצווה ליינה על דרקוניתה, וייאגר, לשרוף אותה. בהלווייתה של ליינה בדריפטמרק, דיימון ורנאינירה מתאחדים מחדש ושוכבים. הנסיך אאימונד טוען כי וייאגר תהיה דרקוניתו מעתה, מה שמוביל למריבה עם בני דודיו ואחייניו, בה לוסריז עוקר את עינו של אאימונד בסכין. כאשר וייסריז מסרב לדרישתה של אליסנט לעקור את עינו של לוסירס כגמול, אליסנט מנסה לתקוף אותו, אך נהדפת על ידי רהאינירה. לאחר שמועלות שוב הטענות כי ילדיה של רהאינירה הם ממזרים, גוזר וייסריז שתיכרת לשונו של כל מי שיפקפק באבהותו של ליינור על הילדים. לאחר שהוחזר לתפקיד ימין המלך, מעודד אוטו את אליסנט כי ניצחונם קרב. מנגד, מחליטים רהאינירה ודיימון להתאחד נגד אליסנט ותומכיה, ורוקמים תוכנית במסגרתה ליינור יימלט מדריפטמארק יחד עם מאהבו לאחר מותו לכאורה, ובמקביל, נישאים בטקס פרטי על מנת לחזק את טוהר הדם הוואליריוני ואת תביעתם לכס הברזל. מנישואים אלו רהאינירה הרה ויולדת את אאיגון ואת וייסריז. לאחר שש שנים נוספות, עומד בית ואלריון בפני משבר ירושה כאשר קורליס נפצע אנושות. חרף רצונו של קורליס שאת מקומו יירש לוסריז; אחיו של קורליס, ויימונד, מתנגד נוכח השמועות כי הוא ממזר, ויוצא לקרוא תיגר על ירושתו במעלה המלך, ולשם רהאינירה ודיימון יוצאים אף הם על מנת להבטיח את ירושתו של לוסריז. עם הגעתם למעלה המלך, השניים מגלים כי וייסיריז נמצא על ערש דווי, ושאת מקומו תפסו אלינסט ואוטו, ששולטים ביד רמה בממלכה ומסממים את המלך על מנת שלא יהיה צלול בעת מותו, מתוך מטרה למנות את אאיגון ליורש במקום רהאינירה. אאיגון השני, שבחלוף הזמן נאלץ לשאת לאישה את הלנה בעל כורחו; הפך לגבר אלים ומתעלל הנוהג לאנוס ולהתעמר במשרתותיו. במהלך העתירה על הירושה, עומד אוטו לפסוק את הדין, אך אל האולם מתפרץ במפתיע וייסריז, שנעתר לבקשת בתו ומכריז על לוסריז כיורש דריפטמארק. בזעמו, מטיח שוב ויימונד כי ילדיה של רהאינירה ממזרים, מה שמוביל לעריפת ראשו על ידי דיימון. וייסריז מצווה לערוך סעודה, בה הוא מפציר בשני הפלגים של המשפחה להשלים. וייסריז חש ברע ומפונה, ולאחר מכן הנסיך אאימונד מתגרה פעם נוספת בבניה של רהאינירה ומכנה אותם "בני סטרונג". בעקבות כך הסעודה מופסקת, ורהאינירה מחליטה לחזור עם ילדיה לדרגונסטון. טרם פטירתו באותו הלילה, וייסריז, שטועה לחשוב כי רהאינירה נמצאת לצדו, ממלמל חלקים מחלומו של אאיגון הכובש בפני אליסנט, שמסיקה כי היורש האמיתי הוא בנה. לאחר מותו של המלך וייסריז, המועצה הקטנה זוממת להכתיר את הנסיך אאיגון. על מנת לחזק את עמדתם ולדרוש מהאצילים להישבע אמונים, אוטו מחליט לעכב את ההכרזה על מותו של המלך. אאיגון, שחושש מאי-כשירותו למלוך על שבע הממלכות, נמלט ומתחבא בספט, שם הוא נתפס ומוחזר למבצר על ידי קריסטון ואאימונד; ולאחר מכן, מוכתר למלך לעיני פשוטי העם בבור הדרקונים. המומה מדבר מותו של המלך וייסריז והכתרתו של אאיגון השני, רהאינירה מקבלת צירים מוקדמים ותינוקהּ מת. בלווייתו של התינוק המת, מוכתרת רהאינירה למלכה. אוטו מגיע לדרגונסטון כשבפיו תנאי שלום מאליסנט עבור כניעתה ונאמנותה של רהאינירה לאאיגון. עם זאת, רהאינירה מחליטה לעכב את תשובתה. רייניס משכנעת את לורד קורליס להישבע אמונים לרהאינירה ולתומכיה, ה"שחורים"; והוא מציע להטיל מצור ימי על מעלה המלך. במטרה להשיג בעלי ברית, רהאינירה שולחת את בניה, ג'ייסריז, לעמק ולצפון, ואת לוסריז לקצה סופה, שם הוא נתקל באאימונד, והלורד בורוס באראתיאון מסרב לתמוך ברהאינירה, בשל הגעתו של לוסריז בידיים ריקות ובשל אי-יכולתו להינשא לאחת מבנותיו, בניגוד לאאימונד. אאימונד, שמעוניין לנקום בלוסריז, רודף אחריו ואחרי דרקונו, אראקס, בסערה המשתוללת; אך בניגוד לרצונות שני הרוכבים, אראקס יורק אש על וייגאר, שבתגובה משסעת אותו ואת לוסריז לגזרים, לאימתו של אאימונד. בדרגונסטון, מודיע דיימון לרהאינירה ההרוסה על מותו של לוסריז. וייסריז טארגאריין הראשון (פאדי קונסידיין) – מלכהּ החמישי של שבע הממלכות, הנחשב לאיש חם, אדיב והגון; שנבחר על ידי מועצת הלורדים לרשת את סבו, ג'איהאיריז הראשון, כמלך. הנסיך דיימון טארגאריין (מאט סמית) – יורש העצר של כס הברזל ואחיו הצעיר של המלך וייסריז, נכדו של ג'איהאיריז הראשון ודודהּ של הנסיכה ראינירה. רוכב דרקונים ולוחם מנוסה. הנסיכה רהאינירה טארגאריין (אמה ד'ארסי) – בתו הבכורה של המלך וייסריז, ורוכבת דרקונים מנוסה שמצפה להפוך למלכתה הראשונה של שבע הממלכות. את דמותה של רהאינירה בצעירותה מגלמת מילי אלקוק. סר אוטו הייטאוור (ריס איוואנס) – ימין המלך, המשרת את המלך וייסריז ואת הממלכה. משמש כיריבו הפוליטי המר של הנסיך דיימון. ליידי אליסנט הייטאוור (אוליביה קוק) – בתו של סר אוטו הייטאוור וחברתה הטובה ביותר של רהאינירה, שגדלה במבצר האדום ומשמשת כחלק מהמעגל הפנימי של המלך ובהמשך אף הופכת למלכתו. ידועה בהיותה האישה הכי יפה בשבע הממלכות. את דמותה של אליסנט בצעירותה מגלמת אמילי קארי. לורד קורליס ואלריון (סטיב טוסיינט) – ראש בית ולאריון, הידוע גם בכינוייו "נחש הים", והמלח הנודע ביותר בתולדותיה של וסטרוז. לורד ליינור ולריון (ג'ון מקמילן) - בנם של קורליוס ורייניז, הנשוי לרהאינירה אף שאינו אביהם של בניה אלא הומוסקסואל. הנסיכה רייניז טארגאריין (איב בסט) – רוכבת דרקונים ואשתו של לורד קורליס, המכונה גם "המלכה שלא הייתה"; לאחר שהייתה הראשונה בסדר הירושה לרשת את סבה, ג'איהאיריז הראשון, כמלכת שבע הממלכות, אך סבה החליט לתת ללורדים לבחור במקומה את בן דודה וייסריז. מיסריה (סונויה מיזונו) – שפחה זרה שהופכת לבעלת בריתו המהימנה ביותר של הנסיך דיימון. סר קריסטון קול (פביאן פרנקל) – איש חרב מיומן המשרת בצבא הדורני, ובנו הפשוט של אחת ממשרתיו הפשוטים של לורד בלקהייבן, שהופך לאביר במשמר המלך ושומר ראשה של הנסיכה רהאינירה. סר הרולד וסטרלינג (גרהם מקטביש) – מפקד משמר המלך הנוכחי, אשר שירת מאז שלטונו של המלך ג'איהאיריז הראשון, שעליו מוטלת המשימה להשגיח ולהגן על הנסיכה רהאינירה. לורד ליונל סטרונג (גאווין ספוקס) - ימין המלך וראש בית הרנהל. לורד לאריס סטרונג המכונה מקופל-רגל (מת'יו נידהם) - לורד החקירות הנכה ובנו של ימין המלך ליונל סטרונג. משמש כאיש סודה של אליסנט. סר הרווינג סטרונג (ראיין קור) - אביר, בנו של ימין המלך ליונל ואביה של שלושת בניה הממזרים של רהאינירה (אף שהם נחשבים לבניו של ליינור ולריון). לורד ג'ייסון לאניסטר וסר טיילנד לאניסטר (ג'פרסון הול) – תאומים זהים השולטים בצוק קאסטרלי. ג'ייסון הוא לורד צוק קאסטרלי וראש בית לאניסטר, ואילו תאומו הזהה, טיילנד, הוא פוליטיקאי ערמומי. הנסיך ג'ייסריז ואלריון (הארי קולט) – בנה הבכור של הנסיכה רהאינירה. את דמותו של ג'ייסריז הצעיר מגלם ליאו הארט. הנסיך אאיגון טארגאריין השני (טום גלין-קרני) – בנם הבכור של המלך וייסריז ואליסנט ואחיה למחצה של רהאינירה. בעונה הראשונה הוא מתואר כאלים, בטלן ונהנתן שלא רוצה למלוך, למרות היותו טוען לכתר. את דמותו של אאיגון בצעירותו מגלם טיי טננט. הנסיך אאימונד טארגאריין (איוואן מיטשל) – בנו השני של המלך וייסריז ואליסנט ואחיה למחצה של הנסיכה רהאינירה; ששואף להפוך לרוכב דרקונים ובהמשך מצליח להשתלט על הדרקונית וייגאר. את דמותו של אאימונד בצעירותו מגלם ליאו אשטון. ליידי ביילה טארגאריין (בת'אני אנטוניה) – בתם הבכורה של דיימון וליינה טארגאריין ואחותה התאומה של ריינה. ליידי ריינה טארגאריין (פיבי קמפבל) – בתם הצעירה של דיימון וליינה טארגאריין ואחותה התאומה של ביילה. הנסיכה הלנה טארגאריין (פיה סבן) – בתם השנייה של המלך וייסריז ואליסנט, אחותם של הנסיכים אאיגון ואאימונד, ואחותה למחצה של הנסיכה רהאינירה; לה חוש נבואי ועניין מיוחד בחרקים. את דמותה של הלנה בצעירותה מגלמת אייבי אלן. ליידי אמה טארגאריין (סיאן ברוק) – מלכתו ואשתו של המלך וייסריז טארגאריין הראשון, אשר מתה בלידה. סר ליינור ואלריון (ג'ון מקמילן) – בנם של הנסיכה ראיניז טארגאריין והלורד קורליס ואלריון. את דמותו של ליינור בצעירותו מגלם תיאו נייט. ליידי ליינה ואלריון (ננה בלונדל) – בתם של קורליס ואלריון וראיניז טארגאריין. את דמותה של ליינה בצעירותה מגלמות סוואנה סטיין ונובה פויליס-מוזה. הנסיך לוסריז ואלריון (אליוט גריהו) – בנה השני של הנסיכה רהאינירה. את דמותו של לוסריז בצעירותו מגלם הארווי סדלר. סר ויימונד ואלריון (ויל ג'ונסון) – אחיו הצעיר של לורד קורליס ומפקדהּ של צי ואלריון. לורד ליונל סטרונג (גאווין ספוקס) – המלומד הממונה על המשפטים במועצתו של המלך וייסריז ולורד הרנהל. סר הארווין סטרונג (ראיין קור) – בנו הבכור של ליונל סטרונג ויורש הרנהל; הידוע בהיותו האיש החזק ביותר בשבע הממלכות ובכינוייו, "שובר העצמות". לאריס סטרונג (מת'יו נידהם) – בנו הצעיר של ליונל סטרונג. סר סטפון דארקלין (אנתוני פלנגן) – חבר במשמר המלך. מלוס (דייוויד הורוביץ') – המלומד העליון ויועצו המהימן של המלך וייסריז. לורד לימן ביזברי (ביל פטרסון) – לורד הוניהולט ושר המטבעות במועצה הקטנה של המלך וייסריז. סר ריאם רדווין (גארי קופר) – מפקד משמר המלך תחת שלטונו של המלך ג'איהאיריז טארגאריין הראשון. מאסטר ג'ררדיס (פיל דניאלס) – אחד מהמלומדים במבצר. מאסטר אורוויל (קורט אגיאוון) – אחד מהמלומדים במבצר. סר בורוס באראתיאון (רוג'ר אוונס) – בנו של הלורד בורמונד באראתיאון. לורד בורמונד באראת'יאון (ג'וליאן לואיס ג'ונס) – לורד קץ-סופה וראש בית באראתיאון בתחילת שלטונו של המלך וייסריז הראשון. דודה של הנסיכה ראיניז טארגאריין מצד אמה. ג'ספר ויילד (פול קנדי) – לורד בית הגשמים וראש בית ויילד. סר ג'ופרי לונמות' (סולי מקלאוד) – אביר מבית לונמות' ומאהבו של ליינור ואלריון. הוברט הייטאוור (סטפן רודרי) – ראש בית הייטאוור ושליט אולדטאון. אחיו הבכור של סר אוטו הייטאוור. אָריק ואֵריק קרגיל (אליוט ולוק טיטנסור) – תאומים וחברים במשמר המלך של המלך וייסריז הראשון. בנובמבר 2018, הצהיר ג'ורג' ר.ר. מרטין, יוצר סדרת "שיר של אש ושל קרח", כי סדרת הספין אוף הפוטנציאלית לסדרת הטלוויזיה הפופולרית "משחקי הכס", שעל פיתוחה שוקדים ברשת "HBO", תתבסס על חלקים גדולים מהרומן "אש ודם". בספטמבר 2019, נמסר רשמית על פיתוחה של סדרת פריקוול מאת מרטין וראיין קונדל, שעלילתה תפרוש את סיפור תחילת נפילתו של בית טארגאריין. באוקטובר 2019, נמסר כי לסדרת הפריקוול, שזכתה לשם "בית הדרקון" והתעתדה להתבסס על הרומן "אש ודם", הוזמנה עונה ראשונה בת 10 פרקים וכי על הפקתה בפועל יופקדו קונדל והבמאי מיגל ספוצ'ניק, שזכה על עבודתו בבימוי הפרק "קרב הממזרים" בפרס אמי. עוד נמסר כי ספוצ'ניק יופקד על בימוי פרק הבכורה של הסדרה ועל בימוי פרקים נוספים בעונתה הראשונה. בהודעה שנמסרה לעיתונות, נכתב כי עלילת הסדרה תתרחש כ-200 שנה לפני אירועי "משחקי הכס", בתקופת שלטונו של המלך וייסריז טארגאריין הראשון, ותגולל את האירועים שהובילו בסופו של דבר למלחמת האחים הידועה בשם "מחול הדרקונים". סדרת הפריקוול היא עיבוד מחודש של קונספט שאותו הגיש במקור אחד מתסריטאי "משחקי הכס", בריאן קוגמן. באוגוסט 2024, פורסם כי הסדרה צפויה להסתיים בעונתה הרביעית. בינואר 2020, הצהיר נשיא התוכן של HBO, קייסי בלויס, כי תהליך כתיבתה של העונה הראשונה החלה. תהליך הליהוק החל ביולי 2020. באוקטובר 2020, נמסר על ליהוקו של פאדי קונסידיין לדמותו של המלך וייסריז טארגאריין הראשון. בדצמבר 2020, נמסר על ליהוקם של אוליביה קוק, מאט סמית' ואמה ד'ארסי לוהקו לצוות השחקנים הראשי, בעוד שנמסר על ניהול משא ומתן מצד דני ספאני על תפקיד שטרם פורסם. בפברואר 2021 נמסר על ליהוקם של ריס איוואנס, סטיב טוסיינט, איב בסט וסונויה מיזונו לצוות השחקנים הראשי. באפריל 2021, נמסר על ליהוקו של פביאן פרנקל לצוות השחקנים הראשי; ובמאי 2021, נחשף דבר ליהוקו של גרהם מקטביש. ביולי 2021, נמסר כי את דמויותיהן של אליסנט הייטאוור וראיניה טארגאריין בצעירותן יגלמו השחקניות אמילי קארי ומילי אלקוק, בהתאמה. צילומי העונה הראשונה החלו באפריל 2021, והתקיימו בעיקר בבריטניה. במהלך השבוע האחרון של אפריל 2021, הצילומים התקיימו בקורנוול. בנוסף, על פי "Production List", חלקים מהעונה הראשונה צולמו גם בספרד ובקליפורניה. הסדרה הייתה גם סדרת המקור הראשונה שצולמה בבמת ההפקה הווירטואלית החדשה של אולפני האחים וורנר. ב-18 ביולי 2021, נמסר על הפסקת הצילומים למשך יומיים לאחר שאחד מחבר צוות ההפקה נמצא חיובי לנגיף הקורונה. מהאתר הספרדי "Hoy" נמסר על צילומי העונה הראשונה במחוז קאסרס שבמערב ספרד בין ה-11 ל-21 באוקטובר 2021. בין ה-26 ל-31 באוקטובר, נמסר על צילומי הסדרה צולמה בטירת מונסנטו שבפורטוגל. בפברואר 2022, נמסר מטעם "HBO" על סיום צילומי העונה הראשונה. העונה השלישית של הסדרה מתוכננת להתחיל בהפקה בתחילת 2025. במרץ 2022, הודיע הבלשן הרשמי של "משחקי הכס", דייוויד ג'יי פיטרסון, על שובו לפיתוח והרחבת השפה ואליריאנית גבוהה עבור הפקת הסדרה. על פי "וראייטי", כל פרק בעונתה הראשונה של הסדרה עלה כ-20 מיליון דולר עבור הפקתו, זאת בעוד שסדרת האם שלה, "משחקי הכס", עלתה בסביבות 100 מיליון דולר לעונה, החל בכ-6 מיליון דולר לפרק בעונתה הראשונה וכלה ב-15 מיליון דולר לפרק בעונתה השמינית והאחרונה, מול רווח של 285 מיליון דולר לפרק לאורך שמונת עונותיה. מדיה וקבצים בנושא בית הדרקון בוויקישיתוף אתר האינטרנט הרשמי של בית הדרקון (באנגלית) בית הדרקון, ברשת החברתית פייסבוק בית הדרקון, ברשת החברתית אקס (טוויטר) בית הדרקון, ברשת החברתית אינסטגרם "בית הדרקון", במסד הנתונים הקולנועיים IMDb (באנגלית) "בית הדרקון", באתר Rotten Tomatoes (באנגלית) "בית הדרקון", באתר Metacritic (באנגלית) "בית הדרקון", במסד הנתונים הקולנועיים KinoPoisk (ברוסית) יונתן אפולט, ‏התיאוריה על "בית הדרקון" נכונה - והיא מגלה המון, באתר ‏מאקו‏, 2 ביולי 2024 יונתן אפולט, ‏"בית הדרקון" חייבת לענות כבר על השאלה הזאת, באתר ‏מאקו‏, 30 ביולי 2024 נעמה רק‏, זו סדרה בסדר. אפילו בסדר גמור. זאת בדיוק הבעיה, באתר וואלה, 5 באוגוסט 2024 נילי לוין, הצופים זועמים על סיום עונתה השנייה של "בית הדרקון". שיזעמו, באתר ynet, 6 באוגוסט 2024 דורון פרידמן, איפה האקשן? יוצר "בית הדרקון" מגיב לביקורת על פרק סיום העונה, באתר ישראל היום, 6 באוגוסט 2024 דביר רשף, ספילברג, "הלוטוס הלבן" ו"רוחות אינישרין" הם הזוכים הגדולים בגלובוס הזהב 2022, באתר ynet, 10 בינואר 2023 Romano, Nick (August 26, 2022). "All the dragons roared as one: House of the Dragon is renewed for season 2". Entertainment Weekly. Retrieved August 26, 2022. Jennifer Maas, ‘House of the Dragon’ to End With Season 4, Season 3 to Begin Production in Early 2025, Variety, ‏5 באוגוסט 2024 (באנגלית אמריקאית) Andreeva, Nellie (October 5, 2020). "'House Of the Dragon': Paddy Considine To Star As King Viserys Targaryen In HBO's 'Game Of Thrones' Prequel". Deadline Hollywood. Penske Media Corporation. Archived from the original on October 6, 2020. Retrieved August 21, 2022. "House of the Dragon: Cast & Characters". HBO. Archived from the original on March 31, 2022. Retrieved August 21, 2022. "House of the Dragon – Character Descriptions". WarnerMedia. Archived from the original on March 31, 2022. Retrieved August 21, 2022. "HBO Releases First Official Teaser For HOUSE OF THE DRAGON". WarnerMedia. Archived from the original on October 6, 2021. Retrieved August 21, 2022. Bergqvist, Mattias (August 15, 2022). "Bekräftat: Nanna Blondell i "House of the dragon" – den rollen spelar hon". Expressen (in Swedish). Archived from the original on August 15, 2022. Retrieved August 21, 2022. Cain, Sian (November 10, 2018). "I've been struggling with it': George RR Martin on The Winds of Winter". The Guardian. Retrieved April 27, 2019. Andreeva, Nellie (September 12, 2019). "'Game Of Thrones' House Targaryen Prequel From George R.R. Martin & Ryan Condal Nears HBO Pilot Order". Deadline Hollywood. Retrieved September 12, 2019. Goldberg, Leslie (October 29, 2019). "'Game of Thrones' Prequel 'House of the Dragon' Gets HBO Series Order". The Hollywood Reporter. Retrieved October 29, 2019. Beyond the Trailer (October 20, 2020). INTERVIEW – HBO's House of the Dragon, Seinfeld, & Movie Memorabilia Podcast! (Video). YouTube. Event occurs at 12:20. Archived from the original on May 13, 2021. Retrieved August 22, 2022. It's common knowledge that this is a prequel. So it takes place sometime before the show but its on a medieval timeline. Not much really changed through the Middle Ages.... 200 years in our timeline is a really long time whereas 200 years in the Game of Thrones world wouldn't be that much." "House of the Dragon | Official Website for the HBO Series | HBO.com". HBO. Archived from the original on September 21, 2021. Retrieved August 22, 2022. Roots, Kimberly (December 3, 2020). "Game of Thrones Prequel: Take a Peek at House of the Dragon's Major Players". TVLine. Archived from the original on May 7, 2021. Retrieved August 22, 2022. Andreeva, Nellie (January 15, 2020). "'Game Of Thrones' Prequel 'House Of The Dragon' To Launch In 2022; HBO Boss On More 'GOT' & Pilot That Didn't Go – TCA". Deadline Hollywood. Retrieved March 27, 2020. McLennan, Patrick (July 20, 2020). "Game of Thrones prequel House of the Dragon begins its cast search". Radio Times. Immediate Media Company. Archived from the original on July 21, 2020. Retrieved July 20, 2020. Andreeva, Nellie (December 11, 2020). "'House Of the Dragon': Olivia Cooke, Matt Smith & Emma D'Arcy To Star In HBO's 'Game of Thrones' Prequel". Deadline Hollywood. Archived from the original on December 11, 2020. Retrieved August 22, 2022. Andreeva, Nellie (February 11, 2021). "'House Of the Dragon': Rhys Ifans, Steve Toussaint, Eve Best & Sonoya Mizuno Join HBO's 'Game of Thrones' Prequel". Deadline Hollywood. Archived from the original on October 5, 2021. Retrieved August 22, 2022. Del Rosario, Nellie (April 15, 2021). "'House Of The Dragon': Fabien Frankel Joins Cast Of 'Game Of Thrones' Prequel Series In Major Role". Deadline Hollywood. Archived from the original on October 7, 2021. Retrieved August 22, 2022. Molina-Whyte, Lidia (May 12, 2021). "Fans think Outlander's Graham McTavish is playing Harrold Westerling as he's spotted on House of the Dragon set". Radio Times. Archived from the original on October 7, 2021. Retrieved August 22, 2022. Petski, Denise (July 6, 2021). "'House Of The Dragon': Milly Alcock & Emily Carey Join 'Game Of Thrones' Prequel Series". Deadline. Archived from the original on October 7, 2021. Retrieved August 22, 2022. White, Peter (April 26, 2021). "'House Of The Dragon': HBO Reveals 'Game Of Thrones' Prequel In Production, Will Debut In 2022". Deadline Hollywood. Archived from the original on April 26, 2021. Retrieved August 22, 2022. Hibberd, James (October 14, 2020). "House of the Dragon to film in a different country than Game of Thrones". Entertainment Weekly. Meredith Corporation. Archived from the original on December 17, 2020. Retrieved August 22, 2022. Miller, Matt (April 29, 2021). "The First Set Photos For House of the Dragon Set the Stage For the Game of Thrones Prequel". Esquire. Archived from the original on October 7, 2021. Retrieved August 22, 2022. "House Of The Dragon (w/t Red Gun)". Production List. January 18, 2021. Archived from the original on October 7, 2021. Retrieved August 22, 2022. Grater, Tom (June 30, 2021). "Warner Bros Leavesden Opens Virtual Production Stage; HBO's 'House of the Dragon' Set As First Shoot". Deadline Hollywood. Archived from the original on October 7, 2021. Retrieved August 22, 2022. White, Peter (July 18, 2021). "'House Of The Dragon': HBO Pauses Production On 'Game of Thrones' Prequel Due To Positive Covid Case". Deadline Hollywood. Archived from the original on October 7, 2021. Retrieved August 22, 2022. "'Juego de tronos' rodará del 11 al 21 de octubre en una decena de enclaves del casco antiguo de Cáceres". Hoy (in Spanish). August 25, 2021. Archived from the original on August 29, 2021. Retrieved August 22, 2022. Choudhary, Sayantan (September 27, 2021). "House of the Dragon to film in Portugal from October 26 to 31 at the Monsanto Castle". Wiki of Thrones. Archived from the original on October 26, 2021. Retrieved August 22, 2022. White, Peter (February 16, 2022). "'Game of Thrones': HBO Gives Spinoffs Update As It Plots Launch Plans For 'House Of The Dragon'". Deadline Hollywood. Archived from the original on February 16, 2022. Retrieved August 22, 2022. Peterson, David (March 7, 2022). "Bonus Bookaloo: House of the Dragon and More". Game of Thrones 2: Electric Bookaloo (Interview). Interviewed by Anthony Le Donne. Bald Move. Archived from the original on March 7, 2022. Retrieved August 22, 2022. Maas, Jennifer (April 22, 2022). "How HBO Kept 'House of the Dragon' Costs Under $20 Million per Episode (EXCLUSIVE)". Variety. Archived from the original on July 29, 2022. Retrieved August 22, 2022. Green Carmichael, Sarah (August 20, 2022). "Can 'House of the Dragon' Ignite a Big Media Merger?". The Washington Post. Archived from the original on August 21, 2022. Retrieved August 22, 2022. Tom Smyth, All the Winners of the Creative Arts Emmys, Vulture, ‏2024-01-07 (באנגלית) Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית)